AIŠKINAMASIS RAŠTAS

Dėl Molėtų rajono savivaldybės tarybos 2016 m. kovo 31 d. sprendimo Nr. B1-63 „Dėl Molėtų rajono savivaldybės nevyriausybinių organizacijų tarybos sudarymo" pakeitimo

1. **Parengto tarybos sprendimo projekto tikslai ir uždaviniai**

Molėtų rajono savivaldybės tarybos 2016 m. kovo 31 d. sprendimu Nr. B1-63 buvo sudaryta Molėtų rajono savivaldybės nevyriausybinių organizacijų taryba, į kurią atstovus delegavo Molėtų rajono savivaldybės administracija ir rajono nevyriausybinės organizacijos. VšĮ Neįgaliųjų integracijos ir darbinio užimtumo centras kreipėsi į Molėtų rajono savivaldybės tarybą, prašydamas pakeisti jų deleguotą atstovą. Taip pat, išėjus iš Molėtų rajono savivaldybės administracijos M. Jakubauskui, administracijos direktorius į Molėtų rajono savivaldybės nevyriausybinių organizacijų tarybą deleguoja kitą atstovą.

Parengto sprendimo projekto tikslas – pakeisti Molėtų rajono savivaldybės nevyriausybinių organizacijų tarybos sudėtį.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių nėra.

1. **Priemonės sprendimui įgyvendinti**

Priimto sprendimo vykdymas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų rajono savivaldybės nevyriausybinių organizacijų taryba.